
1) Stemmeberettigede
Medlemmer i HRK er stemmeberettigede under årsmøtet. Medlemskap krever at medlemskontingenten er betalt for inneværende år. 
2) Fullmakt
Det gis ikke mulighet til å stille med stemmefullmakt på årsmøtet.
3) Taletid
Et innlegg varer maksimalt tre minutter. En replikk varer maksimalt ett minutt. Man tegner seg til replikk ved å holde to fingre i lufta under innlegg. Det tegnes maks tre replikker på hvert innlegg.
Replikk på replikk skal ikke innvilges fra ordstyrerbordet.
4) Talerliste, strek
Under debatten skal ordstyrer føre talerlisten og sikre at saken ikke debatteres utover tidsrammen satt for saken. Ordstyrer foreslår å sette strek, og skal ved slikt forslag referere talerlisten. Eventuell votering over oppheving av strek gjøres med simpelt flertall.
5) Voteringsorden
Ordstyrer foreslår voteringsorden. Dersom andre forslag til voteringsorden kommer, skal disse voteres over umiddelbart. Voteringsorden avgjøres ved simpelt flertall.
6) Saksopplysning
Saksopplysning og forslag til voteringsorden gis ved tegn for saksopplysning. Ordstyrer skal umiddelbart gi ordet til saksopplysning, og umiddelbart klubbe ytringer som går utover saksopplysning.







